CELEX: 61963CJ0097
Language: da
Date: 1964-07-07
Title: Domstolens Dom (Anden Afdeling) af 7. juli 1964. # Luigi de Pascale mod Kommissionen for Det Europæiske Økonomiske Fællesskab. # Sag 97-63.

DOMSTOLENS DOM (ANDEN ADELING)
      AF 7. JULI 1964
      
         Luigi de Pascale
      
      
         mod Kommissionen for Det europæiske økonomiske Fællesskab
      
      Sag 97/63
      Processprog: Fransk
      
      Angående:
      Annullation af den beslutning, hvorved Gennaro Pandolfelli blev udnævnt til chef for afdeling III-C-2 i direktoratet for »etableringsret og tjenesteydelser« i generaldirektoratet for det interne marked.
      Domskonklusion:
      Beslutningen om forfremmelse af Gennaro Pandolfelli til den stilling, der ved meddelelse nr. 690 blev opslået ledig i afdeling III-C-2, annulleres.
      Generaladvokatens forslag til afgørelse :
      at klagen kan antages til realitetsbehandling og er velbegrundet. Den anfægtede beslutning bør annulleres.
      Sammendrag
      
               1.
            
            
               Tjenestemænd — forfremmelse — bedømmelseskriterier — fravær af udtalelser i overgangsperioden for tjenestemandsvedtægten — beslutning ikke er baseret på sådanne udtalelser — gyldighed
               (EØF-tjenestemandsvedtægten, artiklerne 43, 45 og 110)
            
         
               2.
            
            
               Tjenestemænd — forfremmelse — administrationens forpligtelser — almindelige grundsætninger
               (EØF-tjenestemandsvedtægten, artikel 45)
            
         
               3.
            
            
               Tjenestemænd — forfremmelse — bedømmelseskriterier — obligatorisk undersøgelse af ansøgernes aktsamling
               (EØF-tjenestemandsvedtægten, artikel 45)
            
         
               1.
            
            
               Selv om administrationen i overgangsperioden for vedtægten foretager en forfremmelse af en tjenestemand uden at støtte denne på de i vedtægtens artikel 43 forudsete udtalelser, kan dette forhold ikke i sig selv betragtes som grundlag for at erklære forfremmelsen ugyldig.
               Jf. sammendrag nr. 2, sag 27/63, Sml. 1954 — 64, s. 467.
            
         
               2.
            
            
               Administrationen skal i tilfælde af for fremmelse, uanset hvor vid en skønsbeføjelse den har, — i overensstemmelse med vedtægtens artikel 45, stk. 1, 1. afsnit — foretage en sammenligning af hver ansøgers fortjenester på lige vilkår og på grundlag af sammenlignelige informations- og oplysningskilder.
            
         
               3.
            
            
               Hvad angår forfremmelser, skal administrationen støtte sin bedømmelse på en undersøgelse af hver ansøgers aktsamling, hvoraf de overordnedes udtalelser skal fremgå.